Transferul pus la cale de Universitatea Cluj: un triplu campion al României!
Universitatea Cluj luptă în acest sezon pentru obținerea unui loc care să îi permită participarea la barajul pentru Conference League. Din sezonul următor, pretențiile ardelenilor ar urma să fie și mai mari.
Văzută de mai mulți specialiști drept o candidată la intrarea în play-off-ul sezonului următor, Universitatea Cluj își dorește să se întărească în această vară, iar una dintre primele ținte pentru fereastra de mercato din vară ar fi Mihai Butean (27 de ani), fundașul dreapta de la FC Hermannstadt.
Universitatea Cluj ar vrea să îl transfere pe Mihai Butean
Mihai Butean, fost internațional U21 al României, este triplu campion al României cu CFR Cluj, formație la care a fost legitimat în perioada 2019-2022, dar la care a fost folosit în doar 7 partide oficiale.
Din 2022, Butean joacă la FC Hermannstadt, iar în acest sezon a fost om de bază la gruparea sibiană, fiind folosit în toate cele 38 de partide din campionat.
Lui Butean îi expiră contractul cu FC Hermannstadt în această vară, iar jucătorul a refuzat până acum să își prelungească înțelegerea. Pe fir a intrat Universitatea Cluj, care vrea să îl transfer din postura de jucător liber, scrie Ora de Sibiu.
Dacă transferul se va realiza, Butean ar reveni la echipa la care a crescut. Fundașul a jucat pentru U Cluj în sezonul 2015/2016, iar ulterior a mai fost legitimat la Astra Giurgiu, Academica Clinceni, CFR Cluj, Gaz Metan Mediaș, Chindia Târgoviște sau FC Hermannstadt.
- 800.000 de euro este cota de piață a lui Mihai Butean, potrivit Transfermarkt
Urmăriți SPORT.RO și pe Google News